วิตกรัสเซียบุกยูเครน! ดาวโจนส์ร่วงแรง/น้ำมันพุ่ง/ทองบวก
นักลงทุนวิตกรัสเซียบุกยูเครน ดันหุ้นดาวโจนส์ปิดร่วง 503.53 จุด ด้านราคาน้ำมันพุ่ง 3.22 ดอลลาร์ ขณะที่ทองคำบวก 4.7 ดอลลาร์
12 ก.พ. 2565

ดัชนีเฉลี่ยอุตสาหกรรมดาวโจนส์ปิดที่ 34,738.06 จุด ลดลง 503.53 จุด หรือ -1.43%, ดัชนี เอสแอนด์พี500 ปิดที่ 4,418.64 จุด ลดลง 85.44 จุด หรือ -1.90% และดัชนี แนสแดค ปิดที่ 13,791.15 จุด ลดลง 394.49 จุด หรือ -2.78% ในรอบสัปดาห์นี้ ดัชนีดาวโจนส์ ลดลง 1%, ดัชนี เอสแอนด์พี 500 ลดลง 1.8% และ แนสแดค ร่วงลง 2.2%ดัชนีดาวโจนส์ตลาดหุ้นนิวยอร์กปิดร่วงลงกว่า 500 จุดเป็นวันที่สองติดต่อกัน เนื่องจากนักลงทุนวิตกกังวลเกี่ยวกับความตึงเครียดที่เพิ่มขึ้นระหว่างรัสเซียและยูเครน หลังจากที่มีความกังวลอยู่แล้วเกี่ยวกับเงินเฟ้อและอัตราดอกเบี้ยขาขึ้นของสหรัฐสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมี.ค. พุ่งขึ้น 3.22 ดอลลาร์ หรือ 3.6% ปิดที่ 93.10 ดอลลาร์/บาร์เรล และปรับตัวขึ้น 0.9% ในรอบสัปดาห์นี้ ส่วนสัญญาน้ำมันดิบเบรนท์ (BRENT) ส่งมอบเดือนเม.ย. พุ่งขึ้น 3.03 ดอลลาร์ หรือ 3.3% ปิดที่ 94.44 ดอลลาร์/บาร์เรล และปรับตัวขึ้น 1.3% ในรอบสัปดาห์นี้สัญญาน้ำมันดิบเวสต์เท็กซัสตลาดนิวยอร์กปิดพุ่งขึ้น หลังจากเจ้าหน้าที่สหรัฐแสดงความเห็นว่ารัสเซียใกล้ที่จะบุกโจมตียูเครน ซึ่งอาจนำไปสู่การคว่ำบาตรการส่งออกน้ำมันและก๊าซของรัสเซีย ซึ่งจะทำให้ปริมาณน้ำมันลดลง และราคาพุ่งขึ้นราคาทองคำโคเม็กซ์งวดส่งมอบเดือนเม.ย. เพิ่มขึ้น 4.7 ดอลลาร์ หรือ 0.26% ปิดที่ 1,842.1 ดอลลาร์/ออนซ์ และปรับตัวขึ้น 1.9% ในรอบสัปดาห์นี้